અમદાવાદ: ઉત્તરાયણ પર્વની આડે હવે ગણતરીના દિવસો બાકી રહ્યા છે. સ્વાદ રસિયા અમદાવાદીઓ ઉત્તરાયણમાં ઊંધિયું-જલેબી ખાવાની મોજ માણશે. શાકભાજીના ભાવ ગગડી જતાં ગૃહિણીઓ માટે ઊંધિયું બનાવવું પ૦ ટકા સસ્તું પડશે. જ્યારે તૈયાર ઊંધિયું ખરીદીને ખાનારા સ્વાદ રસિયાઓને કિલો દીઠ રૂ.ર૦થી ૩૦ વધુ ચૂકવવા પડશે. ગત વર્ષે રૂ.ર૪૦ પ્રતિ કિલો વેચાતું ઊંધિયું આ વર્ષે પ્રતિ કિલો રૂ.ર૬૦થી ર૮૦માં વેચાશે. જે ગૃહિણીઓને રૂ.૧પ૦ જેટલી કિંમતે પડશે.